মেহুল চোকসির জামিনের আবেদন খারিজ বেলজিয়ামের আদালতে!

ওয়েব ডেস্ক : সাড়ে ১৩ হাজার কোটি টাকার আর্থিক তছরুপ করেছেন তিনি। এমনই অভিযোগ রয়েছে পলাতক হিরে ব্যবসায়ী মেহুল চোকসির (Mehul Choksi) বিরুদ্ধে। বেলজিয়ামে (Belgium) গ্রেফতার হয়েছেন তিনি। তবে আবেদনের পরেও জামিন পেলেন না ভারতীয় ব্যবসায়ী। তাঁর জামিনের আবেদন খারিজ করে দিল বেলজিয়ামের আপিল আদালত।

পাঞ্জাব ন্যাশনাল ব্যাঙ্কের (Punjab National Bank) আর্থিক তছরুপের অভিযুক্ত মেহুল চোকসি গত চার মাস ধরে রয়েছেন বেলজিয়ামের জেলে। তিনি বার বার জামিনের আবেদন জানিয়েছিলেন। তাঁর আইনজীবী আবেদন করে জানিয়েছিলেন, তাঁর মক্কেলকে নজরবন্দি করা হোক। তবে ভারতের কেন্দ্রীয় তদন্তকারী সংস্থা সিবিআই (CBI)-এর তরফে দাবি করা হয়, মেহুল চোকসিকে জামিন দেওয়া হলে তিনি অন্য দেশে পালিয়ে যেতে পারেন। সেই যুক্তিতে সায় দিয়েই ভারতীয় ব্যবসায়ীর জামিনের আবেদন খারিজ করে দিল বেলজিয়ামের আদালত।

আরও খবর :

প্রসঙ্গত হিরে ব্যবসায়ী মেহুল চোকসির বিরুদ্ধে ২০১৮ সালে পাঞ্জাব ন্যাশনাল ব্যাঙ্কে(Punjab National Bank আর্থিক প্রতারণার অভিযোগ উঠেছিল। তার বিরদ্ধে সাড়ে ১৩ হাজার কোটি টাকার আর্থিক তছরুপের অভিযোগ উঠেছিল। এর পর থেকে পলাতক ছিলেন তিনি। আশ্রয় নিয়েছিলেন বেলজিয়ামে। তবে গত প্রায় চার মাস আগে বেলজিয়াম পুলিশের হাতে গ্রেফতার হয়েছিলেন তিনি। তার পর থেকে জেলে বন্দি রয়েছেন এই ব্যবসায়ী।

উল্লেখ্য, তাঁকে ভারতে প্রত্যার্পণের বিষয়ে ভারত-বেলজিয়ামের (India-Belgium Relation) মধ্যে ১২৪ বছরের সম্পর্কের কথা উঠে আসছে। ইউরোপের এই দেশটির সঙ্গে ঔপনিবেশিক আমলে একটি চুক্তি করেছিল ব্রিটেন। এর পর ১৯৫৮ সালে ওই চুক্তির সঙ্গে স্বাধীন ভারতকে যুক্ত করা হয়। তার পর ২০২০ সালে বেলজিয়ামের সঙ্গে নতুন করে পত্যার্পণ চুক্তি সাক্ষর করে মোদি সরকার। ফলে আদালতের শুনানির পরেই নির্ভর করছে মোহুল চোকসির ভারতে প্রত্যার্পণে বিষয়টি।